CELEX: 32022D0865
Language: hu
Date: 2022-05-24 00:00:00
Title: A Tanács (EU) 2022/865 végrehajtási határozata (2022. május 24.) a Cseh Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról

2022.6.2.   
               
               
                  HU
               
               
                  Az Európai Unió Hivatalos Lapja
               
               
                  L 151/66
               
            
         A TANÁCS (EU) 2022/865 VÉGREHAJTÁSI HATÁROZATA
         (2022. május 24.)
         a Cseh Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A 2006/112/EK irányelv 287. cikkének 7. pontja lehetővé teszi a Cseh Köztársaság (Csehország) számára, hogy mentességet biztosítson a hozzáadottérték-adó (héa) alól azon adóalanyoknak, amelyek éves árbevétele nem haladja meg 35 000 EUR nemzeti pénznemben kifejezett, a csatlakozása napján érvényes átváltási árfolyamon számított ellenértékét.
                  
               
                     (2)
                  
                  
                     A Bizottság által 2021. november 23-án iktatott levelében Csehország felhatalmazást kért arra, hogy a 2006/112/EK irányelv 287. cikkének 7. pontjától eltérő különös intézkedést vezessen be, és ezáltal mentességet biztosítson a héa alól azon adóalanyoknak, amelyek éves árbevétele nem haladja meg 85 000 EUR nemzeti pénznemben kifejezett, a csatlakozása napján érvényes átváltási árfolyamon számított ellenértékét (a továbbiakban: a különös intézkedés). A különös intézkedés 2024. december 31-ig lenne alkalmazandó, azon időpontig, ameddig a tagállamoknak át kell ültetniük nemzeti jogukba az (EU) 2020/285 tanácsi irányelvet (2). Az említett irányelvből következik, hogy 2025. január 1-jétől a tagállamok számára lehetővé válik, hogy mentességet biztosítsanak a héa alól az olyan adóalanyok által végzett termékértékesítésre és szolgáltatásnyújtásra, amelyek éves árbevétele egy adott tagállamban nem haladja meg a 85 000 EUR értékhatárt vagy az ennek megfelelő, nemzeti pénznemben kifejezett összeget.
                  
               
                     (3)
                  
                  
                     A 2006/112/EK irányelv 395. cikke (2) bekezdésének második albekezdése értelmében a Bizottság 2021. december 16-án kelt levelében továbbította a Csehország által benyújtott kérelmet a többi tagállamnak. A Bizottság 2021. december 20-án kelt levelében értesítette Csehországot arról, hogy a kérelem elbírálásához szükséges valamennyi információval rendelkezik.
                  
               
                     (4)
                  
                  
                     A különös intézkedés összhangban van az (EU) 2020/285 irányelvvel, amelynek célja a kisvállalkozások megfelelési terheinek csökkentése és a belső piacon a versenytorzulások elkerülése.
                  
               
                     (5)
                  
                  
                     A különös intézkedés választható marad az adóalanyok számára, mivel azok a 2006/112/EK irányelv 290. cikke értelmében továbbra is választhatják az általános héaszabályozást.
                  
               
                     (6)
                  
                  
                     A Csehország által nyújtott tájékoztatás szerint a különös intézkedésnek csak elhanyagolható hatása lesz a végső fogyasztói szinten Csehország által beszedett adóbevétel teljes összegére.
                  
               
                     (7)
                  
                  
                     Az (EU, Euratom) 2021/769 tanácsi rendelet (3) hatálybalépését követően Csehországnak nem kell kompenzációs számítást végeznie a 2022-es pénzügyi évtől kezdődően a héaalapú sajátforrás-kimutatás tekintetében.
                  
               
                     (8)
                  
                  
                     Tekintve, hogy Csehország arra számít, a különös intézkedés csökkentett mértékű héákötelezettségeket és ezáltal az adminisztratív terhek és a megfelelési költségek csökkenését fogja eredményezni mind a kisvállalkozások, mind az adóhatóságok számára, továbbá tekintve, hogy ennek nem lesz jelentős hatása a keletkezett teljes héabevételre, fel kell hatalmazni Csehországot az eltérő intézkedés bevezetésére.
                  
               
                     (9)
                  
                  
                     A különös intézkedés alkalmazásának hatályát időben korlátozni kell. Az időbeli korlátnak elegendőnek kell lennie ahhoz, hogy lehetővé tegye a Bizottság számára az értékhatár eredményességének és megfelelőségének értékelését. Ezenkívül az (EU) 2020/285 irányelv 3. cikkének (1) bekezdése értelmében a tagállamoknak 2024. december 31-ig el kell fogadniuk és ki kell hirdetniük az említett irányelv 1. cikkének való megfeleléshez szükséges törvényi, rendeleti és közigazgatási rendelkezéseket – mely cikk módosítja a 2006/112/EK irányelvet, és egyszerűbb héaszabályokat állapít meg a kisvállalkozások számára –, és az említett rendelkezéseket 2025. január 1-jétől kell alkalmazniuk. Helyénvaló ezért Csehországot felhatalmazni arra, hogy 2024. december 31-ig alkalmazza a különös intézkedést,
                  
               ELFOGADTA EZT A HATÁROZATOT:
         
            1. cikk
            A 2006/112/EK irányelv 287. cikkének 7. pontjától eltérve, Csehország felhatalmazást kap arra, hogy mentesítse a héa alól azon adóalanyokat, amelyek éves árbevétele nem haladja meg 85 000 EUR nemzeti pénznemben kifejezett, a csatlakozása napján érvényes átváltási árfolyamon számított ellenértékét.
         
         
            2. cikk
            Ez a határozat az arról szóló értesítés napján lép hatályba.
            Ezt a határozatot 2024. december 31-ig kell alkalmazni.
         
         
            3. cikk
            Ennek a határozatnak a Cseh Köztársaság a címzettje.
         
         
            Kelt Brüsszelben, 2022. május 24-én.
            
               
                  a Tanács részéről
               
               
                  az elnök
               
               B. LE MAIRE
            
         
         
            (1)  HL L 347., 2006.12.11., 1. o.
         
         
            (2)  A Tanács (EU) 2020/285 irányelve (2020. február 18.) a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról és a 904/2010/EU rendeletnek a kisvállalkozásokra vonatkozó különös szabályozás megfelelő alkalmazásának nyomon követését célzó közigazgatási együttműködés és információcsere tekintetében történő módosításáról (HL L 62., 2020.3.2., 13. o.).
         
            (3)  A Tanács (EU, Euratom) 2021/769 rendelete (2021. április 30.) a hozzáadottérték-adóból származó saját források beszedésének végleges egységes rendszeréről szóló 1553/89/EGK, Euratom rendelet módosításáról (HL L 165., 2021.5.11., 9. o.).